**Referat fra NRRs styremøte onsdag 29. januar 2003**

Møtet fant sted i CSC’s lokaler i Skabos vei på Skøyen

**Følgende var tilstede:** Johnny Skjølås, Lisbeth Falling, Bjørn Steensrud, Roald Westre, Anita Skofteby, Connie Garfalk, Janka Lund og Harald Lund under sak 1/03

## Saker på dagsorden:

### Sak 1/03 – Gjennomgang av dagsorden og forslag til NRRs generalforsamling (GF)

Dagsorden, forretningsorden og program for generalforsamlingen ble gjennomgått sammen med Harald Lund, ordstyrer for generalforsamlingen.

##### Sak 2/03 – Påmelding av CFA katter mm

Se sak 4/03

##### Sak 3/03 – Evaluere, diskutere utdanning av utstillingsledere

UTSATT

Sak 4/03 – Evaluering av Nordisk møte 11. – 12. januar 2003

Nordisk møte ble avholdt i CSC’s lokaler med middag på Byporten Hotell i Oslo. Det var deltakere fra FIFe-organisasjonene i Sverige, Danmark, Finland, Island og Norge.

Styret fikk flere tilbakemeldinger fra deltakerne om at de opplevde en svært hyggelig og vennlig atmosfære under møtet. Representantene fra de enkelte land fortalte litt om egen organisasjon og flere viktige aker ble drøftet. Se for øvrig egen rapport fra møtet som er lagt ut på NRRs hjemmeside. Flere forhold rundt utstillinger spesielt mellom Sverige og Norge ble tatt opp. Styret anmoder klubbene om å lese rapporten nøye. Vi vil likevel nevne noen viktige punkter:

* alle katter stilt ut i Sverige må være ID-merket
* alle huskatter som skal stilles i Sverige må være kastrert
* alle huskatter som skal stilles ut i Norge skal være registrert
* svenske huskatter kan registreres i NRR
* huskatter som er registrert i andre FIFe-forbund har adgang til norske utstillinger
* det er forskjellige vaksinasjonsregler for Sverige og Norge
* alle utstillere skal følge gjeldene regler i det landet de stiller ut, og er selv forpliktet til å finne ut hva som gjelder
* katter fra independent klubber (IDP), samt CFA-registrerte katter skal ha utstillingslisens for å kunne stilles ut i Norge
* CFA katter trenger ikke lisens i Sverige, men SVERAK krever at påmeldingen skal gå gjennom CFA
* norske utstillinger aksepterer IDP katter med lisens fra et annet FIFe-forbund
* svenskene oppfordret nordmennene til å bli flinkere med å annonser tidlig på innbydelser konkret dommerfordeling på kategorier/raser
* utstillerkort SKAL sendes ut til utstillerne to uker før utstillingen i henhold til FIFe’s lover
* Scandinavian Winner Show vil bli arrangert av Stockholms Kattklubb i 2003
* Scandinavian Winner Show vil trolig bli avholdt for siste gang i 2005 på grunn av nye karanteneregler i EU/EØS-land
* Sverige skal arrangere World Winner Show i 2007

**Eventuelt:**

###### Stormøte

Dato for nytt stormøte ble satt til 5. – 6. april 2003.

###### Protest fra Østfoldkatten til sak Sak 72/02 – lønn til regnskapsfører:

”Østfoldkatten har i møte 20. januar 2003- sak 4/03 behandlet denne saken og vedtatt å oversende innvendinger mot dette vedtaket.

Begrunnelse:

Dagens regnskapsfører utfører tjenesten mot honorar og er derved å anse som ekstern regnskapsfører.Dersom honoraret blir omgjort til lønn medfører dette et ansettelsesforhold og arbeidsgiver er forpliktet i henhold til arbeidsmiljøloven med hensyn til feriepenger, arbeidsgiveravgift, lønn under sykdom, oppsigelsesvern etc.

Regnskapsføringen for NRR kan ikke defineres som et midlertidig arbeid og av den grunn kunne holdes utenfor et fast ansettelsesforhold. Klubben har gjort henvendelse til presidenten i NRR for å få avklaringer vedrørende stillingsstørrelse for regnskapsføreren uten å få noe konkret svar på dette. Svaret var at det bare var en annen måte å betale for en utført tjeneste.

NRRs styre har i henhold til § 41 kun anledning til å utpeke ulønnede assistenter/medhjelpere og har derfor etter vår mening ikke fullmakt til å fatte et slikt vedtak som i praksis er opprettelse av en ny deltidsstilling.

Fredrikstad, 21. januar 2003”

Styret ser poengene fra Østfoldkatten, men avventer behandling av samme sak på NRRs generalforsamling.

Johnny Skjølås Lisbeth Falling Roald Westre

president visepresident styremedlem

Bjørn Steensrud Anita Skofteby

styremedlem styremedlem